Häviääkö suomen kieli yliopistoista? Yhä useampi väitöskirja ja opinnäytetyö tehdään englanniksi

Tieteentekijöiden liiton mukaan englannin vahva asema uhkaa suomenkielistä sanastoa.

Aalto-yliopistossa valtaosa maisteriohjelmista on englanniksi. ”Välillä tulee tilanteita, että käytetään englanninkielisiä termejä, koska parempia suomenkielisiä ei ole tiedossa”, sanoo vanhempi yliopiston lehtori Stina Giesecke.­

Englannista on tullut suomalaisen tieteen kieli. Valtaosa suomalaisissa yliopistoissa tehtävästä tutkimuksesta on englanninkielistä. Myös iso osa väitöskirjoista tehdään englanniksi.

”Tutkimus ja tiede ovat aina olleet kansainvälisiä, mutta kyllä tilanne on siinä mielessä muuttunut, että nyt englanti on huomattavassa valta-asemassa”, sanoo Tieteentekijöiden liiton toiminnanjohtaja Johanna Moisio.